Robert Annus
Robert Annus (sündinud 19. mail 1984 Tallinnas) on eesti näitleja ja lavastaja. Ta õppis Tallinna Muusikakeskkoolis (klaver, oboe) ja lõpetas aastal 2008 Eesti Muusika- ja Teatriakadeemia lavakunstikooli (23. lennu) lavastaja õppesuunal. Aastatel 2008–2013 töötas Robert Annus teatris Vanemuine näitleja ja lavastajana. Aastatel 2013–2019 oli ta Eesti Draamateatri näitleja. Alates augustist 2019 on ta taas Vanemuise teatri näitleja. Ta on olnud ansambli Chupacabra solist. Peale laulmise mängib ta bajaani.